CELEX: 32018D0704
Language: lt
Date: 2018-05-08 00:00:00
Title: 2018 m. gegužės 8 d. Komisijos įgyvendinimo sprendimas (ES) 2018/704 dėl mokesčių zonų vienetinių tarifų atitikties įgyvendinimo reglamentams (ES) Nr. 390/2013 ir (ES) Nr. 391/2013 pagal Reglamento (ES) Nr. 391/2013 17 straipsnį (pranešta dokumentu Nr. C(2018) 2729) (Tekstas svarbus EEE. )

14.5.2018   
               
               
                  LT
               
               
                  Europos Sąjungos oficialusis leidinys
               
               
                  L 118/18
               
            KOMISIJOS ĮGYVENDINIMO SPRENDIMAS (ES) 2018/704
      2018 m. gegužės 8 d.
      dėl mokesčių zonų vienetinių tarifų atitikties įgyvendinimo reglamentams (ES) Nr. 390/2013 ir (ES) Nr. 391/2013 pagal Reglamento (ES) Nr. 391/2013 17 straipsnį
      
         
            (pranešta dokumentu Nr. C(2018) 2729)
         
      
      (Tekstas autentiškas tik airių, anglų, bulgarų, čekų, danų, estų, graikų, ispanų, kroatų, latvių, lenkų, lietuvių, nyderlandų, maltiečių, portugalų, prancūzų, rumunų, slovakų, slovėnų, suomių, švedų, vengrų ir vokiečių kalbomis)
      (Tekstas svarbus EEE)
      EUROPOS KOMISIJA,
      atsižvelgdama į Sutartį dėl Europos Sąjungos veikimo,
      atsižvelgdama į 2004 m. kovo 10 d. Europos Parlamento ir Tarybos reglamentą (EB) Nr. 550/2004 dėl oro navigacijos paslaugų teikimo bendrame Europos danguje (Paslaugų teikimo reglamentą) (1), ypač į jo 15 straipsnio 4 dalį,
      atsižvelgdama į 2013 m. gegužės 3 d. Komisijos įgyvendinimo reglamentą (ES) Nr. 391/2013, kuriuo nustatoma bendroji mokesčių už oro navigacijos paslaugas sistema (2), ypač į jo 17 straipsnio 1 dalies d punktą,
      kadangi:
      
                  (1)
               
               
                  Įgyvendinimo reglamentu (ES) Nr. 391/2013 nustatoma bendroji mokesčių už oro navigacijos paslaugas sistema. Bendroji mokesčių sistema yra viena iš būtinų priemonių siekiant įgyvendinti veiklos rezultatų plano, parengto pagal Europos Parlamento ir Tarybos reglamento (EB) Nr. 549/2004 (3) 11 straipsnį ir Komisijos įgyvendinimo reglamentą (ES) Nr. 390/2013 (4), tikslus;
               
            
                  (2)
               
               
                  Komisijos įgyvendinimo sprendimu 2014/132/ES (5) nustatyti antrojo ataskaitinio laikotarpio (2015–2019 m.) visos Sąjungos tiksliniai veiklos rodikliai, įskaitant maršrutinių oro navigacijos paslaugų ekonominio efektyvumo tikslinį rodiklį, išreikštą nustatytomis tokių paslaugų teikimo vieneto sąnaudomis;
               
            
                  (3)
               
               
                  pagal Įgyvendinimo reglamento (ES) Nr. 391/2013 17 straipsnio 1 dalies b ir c punktus Komisija turi įvertinti mokesčių zonų vienetinius tarifus, apie kuriuos valstybės narės pranešė laikydamosi to reglamento 9 straipsnio 1 ir 2 dalių reikalavimų. Atliekant tą vertinimą tikrinama minėtų vienetinių tarifų atitiktis įgyvendinimo reglamentams (ES) Nr. 390/2013 ir (ES) Nr. 391/2013;
               
            
                  (4)
               
               
                  vienetinių tarifų vertinimą Komisija atliko padedama Eurokontrolės Veiklos rezultatų apžvalgos skyriaus bei Eurokontrolės Centrinės maršruto mokesčių tarnybos ir naudodamasi valstybių narių iki 2017 m. lapkričio 1 d. pateiktais duomenimis ir papildoma informacija. Atlikdama vertinimą Komisija taip pat atsižvelgė į pateiktus paaiškinimus ir į 2018 m. maršrutinių paslaugų vienetinių tarifų pataisas, kurias valstybės narės atliko susisiekusios su Komisija;
               
            
                  (5)
               
               
                  remdamasi tuo vertinimu Komisija nustatė, kad 2018 m. maršruto mokesčių zonų vienetiniai tarifai, apie kuriuos pranešė Airija, Austrija, Belgija, Bulgarija, Čekija, Danija, Estija, Ispanija, Jungtinė Karalystė, Kipras, Kroatija, Latvija, Lenkija, Lietuva, Liuksemburgas, Malta, Nyderlandai, Portugalija, Prancūzija, Rumunija, Slovakija, Slovėnija, Suomija, Švedija, Vengrija ir Vokietija, atitinka įgyvendinimo reglamentus (ES) Nr. 390/2013 ir (ES) Nr. 391/2013;
               
            
                  (6)
               
               
                  2016 m. Bulgarija, Lenkija ir Malta persvarstė likusių antrojo ataskaitinio laikotarpio metų, t. y. 2017, 2018 ir 2019 m., savo tikslinius veiklos rodiklius ekonominio efektyvumo pagrindinėje veiklos srityje. Komisijos įgyvendinimo sprendimu (ES) 2017/2376 (6) nustatyta, kad tie persvarstyti tiksliniai rodikliai dera su visos Sąjungos tiksliniais veiklos rodikliais. Remdamasi savo vertinimu, kuriame atsižvelgė į tuos persvarstytus tikslinius rodiklius, Komisija nustatė, kad 2017 m. maršruto mokesčių zonų vienetiniai tarifai, apie kuriuos pranešė Bulgarija, Lenkija ir Malta, atitinka įgyvendinimo reglamentus (ES) Nr. 390/2013 ir (ES) Nr. 391/2013;
               
            
                  (7)
               
               
                  2017 m. sausio 30 d. Belgija, Liuksemburgas, Nyderlandai ir Prancūzija pateikė persvarstytus (kai reikia, taisomosiomis priemonėmis pagrįstus) Vidurio Europos funkcinio oro erdvės bloko (FABEC) antrojo ataskaitinio laikotarpio tikslinius veiklos rodiklius, įskaitant tikslinius veiklos rodiklius ekonominio efektyvumo pagrindinėje veiklos srityje. Gavusi šią informaciją, Komisija Įgyvendinimo sprendimu (ES) 2017/553 (7) pranešė, kad tie tiksliniai rodikliai dera su visos Sąjungos tiksliniais veiklos rodikliais. Todėl Komisijos įgyvendinimo sprendimai (ES) 2016/420 (8) ir (ES) 2016/419 (9), kuriuose nustatyta, kad 2015 ir 2016 m. Belgijos–Liuksemburgo, Nyderlandų, Prancūzijos ir Vokietijos mokesčių zonų vienetiniai tarifai neatitinka Įgyvendinimo reglamentų (ES) Nr. 390/2013 ir (ES) Nr. 391/2013, turėtų būti panaikinti;
               
            
                  (8)
               
               
                  remdamasi savo vertinimu ir nustatytu FABEC valstybių narių pateiktų tikslinių veiklos rodiklių suderinamumu, Komisija nusprendė, kad 2015 ir 2016 m. maršruto mokesčių zonų vienetiniai tarifai, apie kuriuos pranešė Belgija, Liuksemburgas, Nyderlandai, Prancūzija ir Vokietija, atitinka įgyvendinimo reglamentus (ES) Nr. 390/2013 ir (ES) Nr. 391/2013;
               
            
                  (9)
               
               
                  pagal Įgyvendinimo reglamento (ES) Nr. 391/2013 17 straipsnio 1 dalies d punktą atitinkamoms valstybėms narėms turėtų būti pranešta apie Komisijos išvadas;
               
            
                  (10)
               
               
                  ši išvada ir pranešimas apie mokesčių zonų vienetinių tarifų atitiktį įgyvendinimo reglamentams (ES) Nr. 390/2013 ir (ES) Nr. 391/2013 nedaro poveikio šiuo metu vykstančiai peržiūrai ir tyrimams, numatytiems Reglamento (EB) Nr. 550/2004 16 straipsnyje,
               
            PRIĖMĖ ŠĮ SPRENDIMĄ:
      1 straipsnis
      1.   Priedo 1 punkte nurodyti 2018 m. maršruto mokesčių zonų vienetiniai tarifai atitinka įgyvendinimo reglamentus (ES) Nr. 390/2013 ir (ES) Nr. 391/2013.
      2.   Priedo 2 punkte nurodyti 2017 m. maršruto mokesčių zonų vienetiniai tarifai atitinka įgyvendinimo reglamentus (ES) Nr. 390/2013 ir (ES) Nr. 391/2013.
      3.   Priedo 3 punkte nurodyti 2015 ir 2016 m. maršruto mokesčių zonų vienetiniai tarifai atitinka įgyvendinimo reglamentus (ES) Nr. 390/2013 ir (ES) Nr. 391/2013.
      2 straipsnis
      Įgyvendinimo sprendimai (ES) 2016/420 ir (ES) 2016/419 panaikinami.
      3 straipsnis
      Šis sprendimas skirtas Airijai, Austrijos Respublikai, Belgijos Karalystei, Bulgarijos Respublikai, Čekijos Respublikai, Danijos Karalystei, Estijos Respublikai, Ispanijos Karalystei, Jungtinei Didžiosios Britanijos ir Šiaurės Airijos Karalystei, Kipro Respublikai, Kroatijos Respublikai, Latvijos Respublikai, Lenkijos Respublikai, Lietuvos Respublikai, Liuksemburgo Didžiajai Hercogystei, Maltos Respublikai, Nyderlandų Karalystei, Portugalijos Respublikai, Prancūzijos Respublikai, Rumunijai, Slovakijos Respublikai, Slovėnijos Respublikai, Suomijos Respublikai, Švedijos Karalystei, Vengrijai ir Vokietijos Federacinei Respublikai.
      
         Priimta Briuselyje 2018 m. gegužės 8 d.
         
            
               Komisijos vardu
            
            Violeta BULC
            
               Komisijos narė
            
         
      
      
         (1)  OL L 96, 2004 3 31, p. 10.
      
         (2)  OL L 128, 2013 5 9, p. 31.
      
         (3)  2004 m. kovo 10 d. Europos Parlamento ir Tarybos reglamentas (EB) Nr. 549/2004, nustatantis bendro Europos dangaus sukūrimo pagrindą (pagrindų reglamentas) (OL L 196, 2004 3 31, p. 1).
      
         (4)  2013 m. gegužės 3 d. Komisijos įgyvendinimo reglamentas (ES) Nr. 390/2013, kuriuo nustatomas oro navigacijos paslaugų teikimo ir tinklo funkcijų vykdymo veiklos rezultatų planas (OL L 128, 2013 5 9, p. 1).
      
         (5)  2014 m. kovo 11 d. Komisijos įgyvendinimo sprendimas 2014/132/ES, kuriuo nustatomi antrojo ataskaitinio laikotarpio (2015–2019 m.) visos Sąjungos oro eismo valdymo tinklo tiksliniai veiklos rodikliai ir įspėjamosios ribos (OL L 71, 2014 3 12, p. 20).
      
         (6)  2017 m. gruodžio 15 d. Komisijos įgyvendinimo sprendimas (ES) 2017/2376, kuriuo dėl persvarstytų tikslinių rodiklių ekonominio efektyvumo pagrindinėje veiklos srityje, įrašytų į Maltos, Bulgarijos ir Lenkijos pateiktus iš dalies pakeistus nacionalinius arba funkcinių oro erdvės blokų planus, suderinamumo iš dalies keičiamas Įgyvendinimo sprendimas (ES) 2015/348 (OL L 337, 2017 12 19, p. 68).
      
         (7)  2017 m. kovo 22 d. Komisijos įgyvendinimo sprendimas (ES) 2017/553 dėl pagrindinių veiklos sričių – pajėgumų ir ekonominio efektyvumo – tikslinių veiklos rodiklių, įrašytų į persvarstytą funkcinio oro erdvės bloko planą, kurį pagal Reglamentą (EB) Nr. 549/2004 pateikė Belgija, Vokietija, Prancūzija, Liuksemburgas ir Nyderlandai, suderinamumo su visos Sąjungos antrojo ataskaitinio laikotarpio tiksliniais veiklos rodikliais (OL L 79, 2017 3 24, p. 11.
      
         (8)  2016 m. kovo 18 d. Komisijos įgyvendinimo sprendimas (ES) 2016/420 dėl 2015 m. mokesčių zonų vienetinių tarifų neatitikties Įgyvendinimo reglamento (ES) Nr. 391/2013 17 straipsniui (OL L 75, 2016 3 22, p. 63).
      
         (9)  2016 m. kovo 18 d. Komisijos įgyvendinimo sprendimas (ES) 2016/419 dėl 2016 m. mokesčių zonų vienetinių tarifų neatitikties Įgyvendinimo reglamento (ES) Nr. 391/2013 17 straipsniui (OL L 75, 2016 3 22, p. 60).
      
         PRIEDAS
         1.   2018 m. maršruto vienetiniai tarifai
         
                      
                  
                  
                     Mokesčių zona
                  
                  
                     2018 m. maršruto vienetinis tarifas
                     nacionaline valiuta (*1)
                     
                  
               
                     1.
                  
                  
                     Austrija
                  
                  
                     71,35
                  
               
                     2.
                  
                  
                     Belgija–Liuksemburgas
                  
                  
                     67,66
                  
               
                     3.
                  
                  
                     Bulgarija
                  
                  
                     51,99
                  
               
                     4.
                  
                  
                     Kroatija
                  
                  
                     334,13
                  
               
                     5.
                  
                  
                     Kipras
                  
                  
                     34,95
                  
               
                     6.
                  
                  
                     Čekija
                  
                  
                     1 078,54 
                  
               
                     7.
                  
                  
                     Danija
                  
                  
                     443,44
                  
               
                     8.
                  
                  
                     Estija
                  
                  
                     28,66
                  
               
                     9.
                  
                  
                     Suomija
                  
                  
                     54,79
                  
               
                     10.
                  
                  
                     Prancūzija
                  
                  
                     63,48
                  
               
                     11.
                  
                  
                     Vokietija
                  
                  
                     67,07
                  
               
                     12.
                  
                  
                     Vengrija
                  
                  
                     10 064,17 
                  
               
                     13.
                  
                  
                     Airija
                  
                  
                     27,69
                  
               
                     14.
                  
                  
                     Latvija
                  
                  
                     27,47
                  
               
                     15.
                  
                  
                     Lietuva
                  
                  
                     43,59
                  
               
                     16.
                  
                  
                     Мalta
                  
                  
                     15,89
                  
               
                     17.
                  
                  
                     Nyderlandai
                  
                  
                     58,70
                  
               
                     18.
                  
                  
                     Lenkija
                  
                  
                     181,72
                  
               
                     19.
                  
                  
                     Portugalija
                  
                  
                     36,84
                  
               
                     20.
                  
                  
                     Rumunija
                  
                  
                     149,30
                  
               
                     21.
                  
                  
                     Slovakija
                  
                  
                     51,53
                  
               
                     22.
                  
                  
                     Slovėnija
                  
                  
                     61,71
                  
               
                     23.
                  
                  
                     Ispanijos Kanarų salos
                  
                  
                     56,61
                  
               
                     24.
                  
                  
                     Ispanija (žemyninė dalis)
                  
                  
                     69,54
                  
               
                     25.
                  
                  
                     Švedija
                  
                  
                     562,58
                  
               
                     26.
                  
                  
                     Jungtinė Karalystė
                  
                  
                     59,96
                  
               2.   2017 m. maršruto vienetiniai tarifai
         
                      
                  
                  
                     Mokesčių zona
                  
                  
                     2017 m. maršruto vienetinis tarifas, apie kurį pranešta (1),
                     nacionaline valiuta
                  
               
                     1.
                  
                  
                     Bulgarija
                  
                  
                     52,60
                  
               
                     2.
                  
                  
                     Мalta
                  
                  
                     18,79
                  
               
                     3.
                  
                  
                     Lenkija
                  
                  
                     185,47
                  
               3.   FABEC 2015 ir 2016 m. maršruto vienetiniai tarifai
         
                      
                  
                  
                     Mokesčių zona
                  
                  
                     Maršruto vienetinis tarifas, apie kurį pranešta (2),
                     nacionaline valiuta
                  
               
                      
                  
                  
                      
                  
                  
                     2015 m.
                  
                  
                     2016 m.
                  
               
                     1.
                  
                  
                     Belgija–Liuksemburgas
                  
                  
                     70,68
                  
                  
                     65,41
                  
               
                     2.
                  
                  
                     Prancūzija
                  
                  
                     70,00
                  
                  
                     67,54
                  
               
                     3.
                  
                  
                     Vokietija
                  
                  
                     90,15
                  
                  
                     82,59
                  
               
                     4.
                  
                  
                     Nyderlandai
                  
                  
                     66,57
                  
                  
                     67,00
                  
               
            (*1)  Į šiuos vienetinius tarifus neįtrauktas administracinis vienetinis tarifas, nurodytas Įgyvendinimo reglamento (ES) Nr. 391/2013 18 straipsnio 1 dalyje ir taikomas valstybėms, kurios yra Eurokontrolės daugiašalio susitarimo dėl maršruto rinkliavų šalys.
         
            (1)  Į šiuos vienetinius tarifus neįtrauktas administracinis vienetinis tarifas, nurodytas Įgyvendinimo reglamento (ES) Nr. 391/2013 18 straipsnio 1 dalyje ir taikomas valstybėms, kurios yra Eurokontrolės daugiašalio susitarimo dėl maršruto rinkliavų šalys.
         
            (2)  Į šiuos vienetinius tarifus neįtrauktas administracinis vienetinis tarifas, nurodytas Įgyvendinimo reglamento (ES) Nr. 391/2013 18 straipsnio 1 dalyje ir taikomas valstybėms, kurios yra Eurokontrolės daugiašalio susitarimo dėl maršruto rinkliavų šalys.